ROMÂNIA							   	       AVIZAT
JUDEȚUL TIMIȘ						      SECRETAR GENERAL
MUNICIPIUL TIMIȘOARA				                            CAIUS ȘULI
CONSILIULUI LOCAL



				PROIECT DE HOTĂRÂRE 
privind aprobarea  încheierea unei convenții pentru  utilizarea de către Serviciul Public Creșe Timișoara a unui autovehicul din parcul auto al Direcției de Asistență Socială a Municipiului Timișoara, în vederea transportării hranei

Având în vedere Referatul de aprobare a proiectului de hotărâre nr. SC2021-5439/01.03.2021 al Primarului Municipiului Timişoara, domnul Dominic Fritz;
Având în vedere Raportul de specialitate nr. 579 din data de 01.03.2021 al Serviciului Public Creșe Timișoara;
Având în vedere avizul Serviciului Juridic din data de ......................................... – Anexă la Raportul de Specialitate Nr. 579/01.03.2021;
Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;
În conformitate cu prevederile art.129, alin. (7) din Ordonanţa de Urgenţă a Guvernului nr. 57/2019 privind codul administrativ;
În temeiul art.139 alin. din Ordonanţa de Urgenţă a Guvernului nr. 57/2019 privind codul administrativ;

HOTĂRĂȘTE:

Art.1: Se aprobă  încheierea unei convenții de colaborare (Anexa nr. 1 la prezenta hotărâre) între Serviciul Public Creșe Timișoara și Direcția de Asistență Socială a Municipiului Timișoara, pentru utilizarea de către Serviciul Public Creșe Timișoara a unui autovehicul din parcul auto al Direcției de Asistență Socială a Municipiului Timișoara, în vederea transportării hranei de la Creșa nr. 6 ”Luceafărul”, strada Drăgășani nr. 1, la Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18, în fiecare zi lucrătoare, în intervalul orar 11:00-12:00, până la finalizarea procedurii de achiziției public a serviciilor de catering; 
	Art.2: Se împuternicesc conducătorii celor două servicii publice din subordinea Consiliului Local al Municipiului Timișoara să semneze convenția de colaborare;
	Art.3: Cu aducerea la îndeplinire a prezentei hotărâri se încredințează Serviciul Public Creșe Timișoara și Direcția de Asistență Socială a Municipiului Timișoara;
	Art.4: Prezenta hotărâre se publică în Buletinul Informativ al Primăriei Municipiului Timişoara şi pe site-ul propriu şi totodată, se comunică:
 	     - Instituţiei Prefectului - Judeţul Timiş;
	     - Primarului Municipiului Timişoara;
	     - Serviciului Public Creșe Timişoara;
	     - Direcției de Asistență Socială a Municipiului Timişoara;
	     - Mass-mediei locale;

Preşedinte de şedinţă,
CONSILIER  	

